b'\n_START_ARTICLE_\nMastika (derva)\n_START_SECTION_\nNaudojimas\n_START_PARAGRAPH_\nMastika naudojama nuo antikos laik\xc5\xb3 tradicin\xc4\x97je medicinoje Graikijoje, Viduriniuosiuose Rytuose. Dabar ji paklausi parfumerijoje, kosmetikoje, maisto pramon\xc4\x97je (kramtomoji guma, ledai, prieskoniai, konservai), vaizduojamajame mene. Mastikos pagrindu gaminama ri\xc5\xa1an\xc4\x8dioji med\xc5\xbeiaga mastiksas, vartojamas gaminant lakus, kuri\xc5\xb3 pagalba imituojamas paveiksl\xc5\xb3 r\xc4\x97m\xc5\xb3 paauksavimas. Medicinoje naudojama trauktin\xc4\x97s pavidale plauti burnai ir dantenoms, taip pat kaip priemon\xc4\x97, tinkama \xc5\xbeaizd\xc5\xb3 gydymui. Sukiet\xc4\x97jusi mastika, kaip ir ladanas, bosvelijos derva, tinka smilkalams gaminti._NEWLINE_Mastika yra palyginti reta ir sud\xc4\x97tingai pagaminama nat\xc5\xabrali \xc5\xbealiava. Tod\xc4\x97l rinkoje pasirodo pigesni jos pakaitalai, parduodami kaip \xe2\x80\x9emastika\xe2\x80\x9c i\xc5\xa1 bosvelijos ar akacijos (gum arabic). Kiti med\xc5\xbeiai, tokie kaip Terpentinin\xc4\x97 pistacija (Pistacia terebinthus arba Pistacia palaestina), taip pat gali i\xc5\xa1skirti derv\xc4\x85, pana\xc5\xa1i\xc4\x85 \xc4\xaf mastik\xc4\x85. Kartais vietoje mastikos gali b\xc5\xabti naudojami ir pu\xc5\xa1ies ar migdolo sakai.'